Rīgas jahtklubs

Rīgas jahtklubs bija 1878. gadā dibināts jahtklubs, kura vēsturiskā ēka atrodas Balasta dambī 1a Rīgā. 

 Vēsture 
Rīgas jahklubu nodibināja 1878. gada 6. augustā, tajā pašā gadā notika kluba pirmās sacīkstes Daugavā. 1898. gadā pie Āgenskalna līča Balasta dambja sākumā pēc arhitekta Vilhelma Neimaņa projekta uzcēla jaunu kluba ēku. 1903. gadā par tā patronu kļuva tālaika Krievijas impērijas Tirdzniecības kuģniecības un ostu galvenās direkcijas vadītājs lielkņazs Aleksandrs Romanovs, 1910. gadā to atļāva dēvēt par Ķeizarisko jahtklubu.
Līdz Pirmajam pasaules karam tam piederēja arī peldoša piestātne Majoros un zemes īpašums Ķīšezera krastā. 

Pēc Latvijas valsts dibināšanas Rīgas jahtklubs atsāka darbību 1920. gadu sākumā. Pēc Otrā pasaules kara 1946. gadā to pārdēvēja par Latvijas PSR Centrālo jahtklubu, kuru 1970. gadā pārcēla uz Bolderāju.Enciklopēdija Rīga. Rīga: Enciklopēdiju galvenā redakcija, 1989. — 811-812. lpp.

Mūsdienās Ķīpsalā darbojas jahtu piestātne “Pilsētas jahtklubs”.Jahtu piestātne Rīgas sirdī

 Atsauces 

Kategorija:Rīgas sporta organizācijas